
Αριθ. Σ-605 (1) 

Μεταβίβαση αρμοδιοτήτων του Αρχηγού ΓΕΕΘΑ στους Υπαρχηγούς, 
Δντές Κλάδων - Δνσεων - Τμημάτων του ΓΕΕΘΑ στον Δκτή ΣΥ¬ 
ΚΕΑ, Δντές Σ.Ε. κ.ά. 

Ο ΑΡΧΗΓΟΣ 

ΓΕΝΙΚΟΥ ΕΠΙΤΕΛΕΙΟΥ ΕΘΝΙΚΗΣ ΑΜΥΝΑΣ 
Έχοντας υπόψη: 

α. Το άρθρο 7 παρ. 2 του Ν. 660/77 «Περί Υπουργείου Εθνικής 
Αμύνης κ.λπ.» (ΦΕΚ Α' 218). 

β. Τήν υπ’ αριθ. Φ.010/5/170014/Σ.890/12.7.90 Απόφαση 
ΥΕΘΑ «Μεταβίβαση Αρμοδιοτήτων Υπουργού Εθνικής Άμυνας στους 
Αρχηγούς ΓΕΕΘΑ κ.τ.λ.» {ΦΕΚ Β’ 439). 

γ. Την υπ’ αριθ. Φ.010/8/170601/Σ.1018/3.8.90 Απόφαση 
ΑΝΥΕΘΑ «Μεταβίβαση Αρμοδιοτήτων Αναπληρωτή Υπουργού Εθνι¬ 
κής Άμυνας Αλ. Παπαδόγγονα στους Αρχηγούς των Γενικών Επιτε¬ 


λείων των Ενόπλων Δυνάμεων κ.τ.λ.» (ΦΕΚ Β' 526), αποφασί¬ 
ζουμε: 

Άρθρο 1 

Μεταβιβάζουμε στους Υπαρχηγούς, Δντές Κλάδων - Δνσεων - Τμη¬ 
μάτων του ΓΕΕΘΑ και στον Δκτή ΣΥΚΕΑ τις αρμοδιότητες που αναλυ¬ 
τικά αναφέρονται στο συνημμένο στην απόφαση αυτή Παράρτημα «Α». 

Άρθρο 2 

Ο Α/ΓΕΕΘΑ διατηρεί το δικαίωμα να ενημερώνεται και νά συντονί¬ 
ζει όλα τα θέματα των αρμοδιοτήτων που μεταβιβάζονται. 

Άρθρο 3 

Καταργείται η υπ’ αριθ. 010/1/371896/Σ.519/16.3.89/ 
ΓΕΕΘΑ/ΔΑΔ κατά το μέρος που ρυθμίζει διαφορετικά τα θέματα .της 
παρούσας. 

Άρθρο 4 

Λόγω βαθμού ασφαλείας, η απόφαση αυτή να δημοσιευθεί στην Εφη¬ 
μερίδα της Κυβερνήσεως χωρίς το Παράρτημά της. 

Αθήνα, 8 Μαΐου 1991 
Ο Αρχηγός 

Στγος ΙΩΑΝΝΗΣ ΒΕΡΥΒΑΚΗΣ 

—♦- 

Αριθ. Φ.124/71/Β2-Ι818 (2) 

Άδεια κατοχής Β’ θέσης στον Δημήτριο Οικονομίδη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν: 1268/82 «Για τη δομή και τη λει¬ 
τουργία των Ανωτάτων Εκπαιδευτικών Ιδρυμάτων» όπως συμπληρώ¬ 
θηκε με την πάρ. 6 του άρθρου 48 του Ν. 1404/83, και το άρθρο 17 
παρ. 9 Ν. 1268/82 όπως συμπληρώθηκε με το άρθρο 79 Ν. 1566/ 
85. 

2. Το αριθ. 459/2.11.83 Π.Δ. (ΦΕΚ 175/29.11.83 τ.Α’). 

3. Το αριθ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου. 

4. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89 τ.Α’). 

5. Την αριθ. Η 2871/30.4.90 απόφαση ανάθεσης αρμοδιοτήτων 
στην Υφυπουργό του ΥΠΕΠΘ. 

6. Το αριθ. 5491/15.4.91 έγγραφο του Ε.Μ.Π., αποφασίζουμε: 

Παρέχουμε την άδεια στο Δημήτριο Οικονομίδη, επίκουρο καθηγητή 

του Τμήματος Χημικών Μηχανικών του Ε.Μ. Πολυτεχνείου προκειμέ- 
νου να διδάξει στη Σχολή Ναυτικών Δοκίμων κατά τα ακαδημαϊκά έτη 
1991-92 και 1992-93. 

Για το σκοπό αυτό που χορηγούμε άδεια απουσίας δύο (2) ημέρες 
ανά εβδομάδα. 

Η άδεια ισχύει από την ημέρα ανάληψης των καθηκόντων δεύτερης 
θέσης ή της έναρξης της δεύτερης απασχόλησης, εφόσον είχε προηγηθεί 
η υποβολή αίτησης χορήγησης της σχετικής άδειας, αλλιώς από την 
ημέρα υποβολής της αίτησης. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμμία περίπτωση το ανώτατο όριο απολαβών του άρθρου 6 
του Ν. 1256/82. 

Ο ανωτέρω δικαιούται να λαμβάνει εκτός από το σύνολο των κάθε εί¬ 
δους ακαθαρίστων αποδοχών της οργανικής του θέσης και το σύνολο 
των κάθε είδους ακαθαρίστων αποδοχών της άλλης θέσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Μαΐου 1991 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 

-♦- 

Αριθ. Φ.124/70/Β2-1770 (3) 

Άδεια κατοχής Β' θέσης στον Χαρ. Κανελλόπουλο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «Για τη δομή και τη λει¬ 
τουργία των Ανωτάτων Εκπαιδευτικών Ιδρυμάτων» όπως συμπληρώ¬ 
θηκε με την παρ. 6 του άρθρου 48 του Ν. 1404/83. 

2. Το αριθ. 459/2.11:83 Π.Δ. (ΦΕΚ 175/29.11.83 τ.Α’). 

3. Το αριθμ. 129/10.4.91 Π.Δ. (ΦΕΚ 52/11.4.91 τ.Α ). 

4. Το αριθ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89 τ.Α). 

6. Την αριθ. 2871/30.4.90 απόφαση ανάθεσης αρμοδιοτήτων στην 
Υφυπουργό του ΥΠ.Ε.Π.Θ. 

7. Το αριθ. 911056/15.4.91 έγγραφο του Πανεπιστημίου Πει¬ 
ραιώς, αποφασίζουμε: 

Παρέχουμε την άδεια στον Χαρ. Κανελλόπουλο, Καθηγητή του Τμή¬ 
ματος Οργάνωσης και Διοίκησης Επιχειρήσεων του Πανεπιστημίου 
Πειραιώς να κατέχει και τη θέση του Γενικού Γραμματέα στο Εθνικό 
Κέντρο Δημόσιας Διοίκησης. 

Η άδεια ισχύει από την ημέρα ανάληψης των καθηκόντων της δεύτε¬ 
ρης θέσης ή της έναρξης της δεύτερης απασχόλησης, εφόσον είχε προη¬ 
γηθεί η υποβολή αίτησης χορήγησης της σχετικής άδειας, αλλιώς από 
την ημέρα υποβολής της αίτησης. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμμιά περίπτωση το ανώτατο όριο απολαβών του άρθρου 6 
του Ν. 1256/82. 

Ο ανωτέρω δικαιούται να λαμβάνει εκτός από το σύνολο των κάθε εί¬ 
δους ακαθαρίστων αποδοχών της οργανικής του θέσης και το σύνολο 
των κάθε είδους ακαθαρίστων αποδοχών της άλλης θέσης. 

Η απόφαση «χυτή να δημοσιευθεί στην Εφημερίδα της Κυβερνήσεως. 

Αθήνα, 3 Μαΐου 1991 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 

-♦- 

Αριθ. ΥΠΠΟ/ΑΡΧ/Β1/Φ28/40698/967 π.ε. (4) 

Χαρακτηρισμός ως ιστορικού διατηρητέου μνημείου της I. Μονής Θεο¬ 
τόκου Γομάτου Λήμνου. , 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 (ΦΕΚ 137/Α/26.7.85). 

2. Την Τ.Α. ΥΠΠΟ/ΓΝΟΣ/49610/29.11.90 (ΦΕΚ 743/Β/ 
29.11.90). 

3. Τις διατάξεις του άρθρου 32 του Κ.Ν. 5351/32 «Περί Αρχαιοτή¬ 
των». 

4. Γνωμοδότηση του Τοπικού Συμβουλίου Μνημείων Νήσων με 
αριθ. πράξ. 5/5.6.90, αποφασίζουμε: 

α) Χαρακτηρίζουμε τα κατάλοιπα του συγκροτήματος της Μονής 


Θεοτόκου Γομάτου Λήμνου ως ιστορικό διατηρητέο μνημείο, επειδή 
πρόκειται για ένα από τα σημαντικότερα δείγματα μοναστηριακής αρχι¬ 
τεκτονικής της Λήμνου, η διάσωση του οποίου από τέλειο αφανισμό και 
η προστασία από τις διαφαινόμενες τάσεις «αξιοποίησης» της περιοχής 
κρίνονται αναγκαίες για λόγους εθνικούς και ιστορικούς. 

β) Ορίζουμε ζώνη προστασίας 300μ. γύρω από τον περίβολο της 
Μονής και στη ζώνη αυτή απαγορεύουμε την οικοδόμηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Ιανουάριου 1991 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 

- ♦--' 

Αριθ. 10993 /-'■ (5) 

Τροποποίηση και κωδικοποίηση του'^ργανισμού Εσωτερικής Υπηρε¬ 
σίας Δήμου Γαλατσίου. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του νόμου 1188/1981 «περί κυρώσεως του Κώ¬ 
δικα περί καταστάσεως προσωπικού Οργανισμών Τοπικής αυτοδιοική- 
σεως» σε συνδυασμό με τις όμοιες του Ν. 1586/1986 και του Π.Δ/τος 
37α/1987. 

2. Την αριθ. 1/33/1.4.1991 σύμφωνη γνωμοδότηση του Υπηρε¬ 
σιακού Συμβουλίου του άρθρου 14 του ΝόμουΊ586/1986 Νομαρχίας 
Αθηνών περί εγκρίσεα>ς της αριθμ. 276/19.2.1990 απόφασης του Δη¬ 
μοτικού Συμβουλίου Γαλατσίου περί τροποποιήσεως και κωδικοποιή- 
σεως του Οργανισμού Είσωτερικής Υπηρεσίας του Δήμου, αποφασί¬ 
ζουμε: 

Εγκρίνουμε την αριθ. 276/19.2.1990 απόφαση του Δημοτικού 
Συμβουλίου Γαλατσίου περί τροποποιήσεως και κωδικοποιήσεως του 
οργανισμού Εσωτερικής Υπηρεσίας του Δήμου αυτού ως εξής: 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Α' ΔΗΜΑΡΧΟΣ 

1. Γραφείο Δημάρχου 

2. Γραφείο Αντιδημάρχων 

3. Γραφείο Νομικής Υπηρεσίας 

4. Γραφείο Τύπου και Δημοσίων Σχέσεων. 

Β' ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕ¬ 
ΣΙΩΝ 

1. ΤΜΗΜΑ ΔΙΟΙΚΗΤΙΚΟΥ 

α. Γραφείο Δημοτικού Συμβουλίου και Δημαρχιακής Επιτροπής 
β. Γραφείο Διοικήσεως - Κοινωνικής Μέριμνας και Ν.Π.Δ.Δ. του Δή¬ 
μου 

γ. Γραφείο Πρωτοκόλλου - Διεκπεραιώσεως και Αρχείου 
δ. Γραφείο Παιδείας και Αθλητισμού 
ε. Γραφείο Πληροφορικής 

2. ΤΜΗΜΑ ΠΡΟΣΩΠΙΚΟΥ 

α. Γραφείο Οργανικού Προσωπικού δημοσίου δικαίου 
β. Γραφείο Προσωπικού ιδιωτικού δικαίου 

3. ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΕΩΣ 
α. Γραφείο Δημοτολογίου 

β. Γ ραφείο Μ. Αρρένων - Στρατολογίας και Εκλογικών βιβλιαρίων 
γ. Γραφείο Πολιτικών Γάμων 

4. ΤΜΗΜΑ ΔΗΜΟΤΙΚΩΝ ΠΡΟΣΟΔΩΝ ΚΑΙ ΠΡΟΜΗΘΕΙΩΝ 
α. Γραφείο Βεβαίωσης και Είσπραξης Εισόδων 

β. Γραφείο Προμηθειών - Περιουσίας και Αποθήκης Υλικού. 

5. ΤΜΗΜΑ ΛΟΓΙΣΤΗΡΙΟΥ 

α. Γ ραφείο Προϋπολογισμού - Εκκαθάρισης και Εντολής Δαπανών 
β. Γραφείο Μισθοδοσίας και Ασφάλισης Προσωπικού 
Γ. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
1. ΤΜΗΜΑ ΜΕΛΕΤΩΝ ΚΑΙ ΔΗΜΟΠΡΑΤΗΣΕΩΣ ΕΡΓΩΝ ΚΑΙ 
ΠΡΟΜΗΘΕΙΩΝ - ΚΑΤΑΣΚΕΥΩΝ, ΣΥΝΤΗΡΗΣΕΩΣ ΚΑΙ ΠΑΡΑ¬ 
ΛΑΒΗΣ ΕΡΓΩΝ (ΟΔΟΠΟΙΙΑΣ - ΑΠΟΧΕΤΕΥΣΗΣ - ΠΡΑΣΙΝΟΥ 
κ.λπ.) 

α. Γραφείο Προγραμματισμού - Μελετών και Δημοπρατήσεως Έρ¬ 
γων, και Προμηθειών. 

β. Γραφείο Κατασκευής και Παραλαβής Έργων (οδοποιίας - αποχ/ 
σης - πρασίνου) 

γ. Γραφείο Επισκευής και Συντηρήσεως Κτιριακών κ.λπ. Εγκατα¬ 
στάσεων (Δημοτικών - Σχολικών - Αθλητικών - Παιδικών Χαρών - 
Πρασίνου - Ύδρευσης κ.λπ.). 

2. ΤΜΗΜΑ ΑΠΟΧΕΤΕΥΣΕΩΝ - ΑΝΑΛΟΓΙΣΜΟΥ ΚΑΙ ΧΡΕΩ- 
ΣΗΣ ΔΑΠΑΝΩΝ ΕΡΓΩΝ 

α. Γραφείο Αποχέτευσης - Αναλογισμού και Χρέωσης Δαπανών 
Αγωγών Αποχέτευσης 

β. Γραφείο Αναλογισμού και Χρέωσης Δαπανών Κρασπεδορείθρων 
και Πεζοδρομίων 

3. ΤΜΗΜΑ ΣΧΕΔΙΟΥ ΠΟΛΕΩΣ - ΠΕΡΙΒΑΛΛΟΝΤΟΣ 
α. Γραφείο Σχεδίου Πόλεως και Πολεοδομίας 

β. Γραφείο Περιβάλλοντος 

4. ΤΜΗΜΑ ΚΑΘΑΡΙΟΤΗΤΑΣ - ΗΛΕΚΤΡΟΦΩΤΙΣΜΟΥ - ΣΥ- 
ΝΤΗΡΗΣΕΩΣ ΤΡΟΧΑΙΟΥ ΥΛΙΚΟΥ 

α. Γραφείο Καθαριότητας και Παιδικών Χαρών 
β. Γραφείο Ηλεκτροφωτισμού 

γ. Γ ραφείο Κινήσεως - Επισκευής και Συντήρησης Τροχαίου Υλικού. 
Άρθρο 2 

ΟΡΓΑΝΙΚΗ ΣΥΝΘΕΣΗ ΚΑΙ ΚΑΤΑΤΑΞΗ ΤΩΝ ΘΕΣΕΩΝ ΤΟΥ 
ΠΡΟΣΩΠΙΚΟΥ ΤΟΥ ΔΗΜΟΥ ΣΕ ΚΑΤΗΓΟΡΙΕΣ 
ΚΑΙ ΚΛΑΔΟΥΣ 

1. ΚΑΤΗΓΟΡΙΑ Πανεπιστημιακής Εκπαίδευσης (ΠΕ) 
α) ΚΛΑΔΟΣ ΠΕΙ - Διοικητικού 

θέσεις δέκα (10) 

β) ΚΛΑΔΟΣ ΠΕ3 - Πολιτικών Μηχανικών 

Θέσεις δύο (2) η μία προσωρινή (άρθ. 25 Ν. 1735/87) 

γ) ΚΛΑΔΟΣ ΠΕ4 - Αρχιτεκτόνων 

θέση μία (1) προσωρινή (άρθ. 25 Ν. 1735/87) 

δ) ΚΛΑΔΟΣ ΠΕ6 - Τοπογράφων 

θέση μία (1) 

2. ΚΑΤΗΓΟΡΙΑ Τεχνολογικής Εκπαίδευσης (ΤΕ) 

α) ΚΛΑΔΟΣ ΤΕ3 - Τεχνολόγων Πολιτικών Μηχανικών 
θέσεις τέσσερις (4) εξ ων, μία προσωρινή Ν. 1476/84 και μία (1) 
του Ν. 1735/87) 

β) ΚΛΑΔΟΣ ΤΕ5 - Τεχνολόγων Τοπογράφων Μηχανικών 
θέση μία (1) προσωρινή (άρθ. 25 Ν. 1735/87) 
γ) ΚΛΑΔΟΣ ΤΕ13 - Τεχνολόγου Γεωπονίας 
θέση μία (1) (Τμήματος Φυσικής Παραγωγής) 
δ) ΚΛΑΔΟΣ ΤΕ19 - Πληροφορικής 
θέση μία (1) 

3. ΚΑΤΗΓΟΡΙΑ Δευτεροβάθμιας Εκπαίδευσης (ΔΕ) 
α). ΚΛΑΔΟΣ ΔΕΙ - Διοικητικού . 

θέσεις είκοσι τέσσερις (24) 
β) ΚΛΑΔΟΣ ΔΕ2 - Εποπτών Καθαριότητας 
θέση μία (1) 
γ) ΚΛΑΔΟΣ ΔΕ5 

θέσεις τέσσερις (4) (Μία θέση Εργοδηγού (Προσωρινός Κλάδος) και 
τρεις (3) θέσεις Δομικών Έργων εξ ων δύο προσωρινές Ν. 1476/84). 
δ) ΚΛΑΔΟΣ ΔΕ6 - Σχεδιαστών 

θέσεις δύο (2), εξ ων η μία (1) προσωρινή (Ν. 1476/84) 
ε) ΚΛΑΔΟΣ ΔΕΙ4 - Ελεγκτών Εσόδων και Εξόδων 
Θέση μία (1) 

στ) ΚΛΑΔΟΣ ΔΕΙ5 - Εισπρακτόρων 
θέσεις δύο (2) 

ζ) ΚΛΑΔΟΣ ΔΕ24 - Ηλεκτρολόγων 
θέσεις τρεις (3) εξ ων οι δύο (2) προσωρινές Ν. 1874/90. 
η) ΚΛΑΔΟΣ ΔΕ26 - Μηχανοτεχνιτών Αυτοκινήτων 
θέσεις τρεις (3) 

θ) ΚΛΑΔΟΣ ΔΕ27 - Ηλεκτροτεχνιτών Αυτοκινήτων 
θέση μία (1) 

ι) ΚΛΑΔΟΣ ΔΕ29 - Οδηγών Αυτοκινήτων 
θέσεις δέκα επτά (17) εξ ων δύο (2) προσωρινές Ν. 1874/90 και τέσ¬ 
σερις (4) εκ μετατροπής Ν. 1476/84 


ια) ΚΛΑΔΟΣ ΔΕ30 - Τεχνιτών Γενικά 

θέσεις δώδεκα (12) (2 Υδραυλικών - 2 Ελαιοχρωματιστών -1 Ξυ¬ 
λουργών - Μαραγών - 3 Τεχν. Έργων (Ν. 1735/87) 1 Υδραυλικός 
(Ν. 1735/87) 1 Υδραυλικός (Ν. 1874/90) 2 Τεχν. Έργων (1874/ 
90) · 

ιβ) ΚΛΑΔΟΣ ΔΕ35 - Δενδροκηπουρών - Δενδροκόμων - Κηπουρών 
- Ανθοκόμων 

θέσεις δέκα τρεις (13) εξ ων 11 εκ μετατροπής Ν. 1476/84 
ιγ) ΚΛΑΔΟΣ ΔΕ38 - Προσωπικού Ηλεκτρονικών Υπολογιστών Ει¬ 
δικότητα Χειριστή Η/Υ 
θέση μία (1) 

4. ΚΑΤΗΓΟΡΙΑ Υποχρεωτικής Εκπαίδευσης (ΥΕ) 

α) ΚΛΑΔΟΣ ΥΕ 1 - Κλητήρων - θυρωρών - Γ ενικών Καθηκόντων . 
θέσεις δύο (2) 

β) ΚΛΑΔΟΣ ΥΕ2 - Επιστατών Καθαριότητας 
θέση μία (1) 

γ) ΚΛΑΔΟΣ ΥΕ16 - Εργατών Κήπων και Δενδροστοιχιών 
Θέσεις είκοσι πέντε (25), εξ ων εννιά (9) προσωρινές Ν. 1735/87 
και 1874/90 

δ) ΚΛΑΔΟΣ ΥΕ16 - Εργατών Φυλάκων - Νυκτοφυλάκων 
θέσεις οκτώ (8) 

ε) ΚΛΑΔΟΣ ΥΕ16 - Καθαριστριών 

Θέσεις τέσσερις (4), εξ ων δύο (2) προσωρινές Ν. 1735/87 και μία 
(1) του Ν. 1874/90 

στ) ΚΛΑΔΟΣ ΥΕ16 - Εργατών Καθαριότητας 
θέσεις πενήντα επτά (57) εξ ων έντεκα (11) Ν. 1476/86, έξι (6) Ν. 
1735/87 και δύο (2) Ν. 1874/90. 

ζ) ΚΛΑΔΟΣ ΥΕ16 - Εργατών Καθ/τας - Φυλάκων Παιδικών Χα¬ 
ρών 

θέσεις έντεκα (11) εξ ων πέντε (5) εκ μετατροπής Ν. 1874/90 και 
μία (1) Ν. 1476/84 . 

η) ΚΛΑΔΟΣ ΥΕ16 - Εργατών Έργων 
θέση μία (1) προσωρινή Ν. 1874/90 

5. ΕΙΔΙΚΕΣ ΘΕΣΕΙΣ 

α) Μία (1) θέση μετακλητού Ιδιαιτέρου Γραμματέα του Δημάρχου 
(άρθ. 242 Ν. 1188/81) 

β) Μία (1) θέση ειδικού συνεργάτη: άρθ, 67 Ν. 1416/84 
γ) Μία (1) θέση δικηγόρου με σχέση εντολής και μηνιαία αντιμισθία. 

6. ΠΡΟΣΩΠΙΚΟ ΜΕ ΣΧΕΣΗ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ 
ΧΡΟΝΟΥ 

Προσωρινές θέσεις με σχέση εργασίας ιδιωτικού δικαίου αορίστου 
χρόνου (Ν. 1476/84, 1735/87 και 1874/90) 
α) Επτά (7) οδηγών αυτοκινήτων 
β) Είκοσι τέσσερις (24) εργατών καθαριότητος 
γ) Είκοσι μία (21) εργατών κήπων και δενδροστοιχιών 
Β) Πέντε (5) εργατών καθαριότητος - φυλάκων παιδικών χαρών 
ε) Μία (1) τεχνολόγου πολιτικού μηχανικού 
στ) Μία (1) καθαρίστριας 
ζ) Τρεις (3) εργατών έργων 
η) Μία (1) βοηθού τεχνίτη έργων 

θ) Πέντε (5) τεχνιτών γενικά, εξ ων μία (1) υδραυλικού, δύο (2) ξυ¬ 
λουργών και δύο (2) τεχνιτών έργων. 

Οι με οποιοδήποτε τρόπο κενούμενες και συνεπώς καταργούμενες 
προσωρινές θέσεις ιδιωτικού δικαίου αορίστου χρόνου, επανασυνιστώ- 
νται αυτόματα, δυνάμει της παρούσας διάταξης, ως μόνιμες θέσεις του 
αντίστοιχου κλάδου. 

Άρθρο 3 

1. Εισαγωγικός βαθμός των υπαλλήλων τών Κλάδων Πανεπιστη¬ 
μιακής (ΠΕ), Τεχνολογικής (ΤΕ) και Δευτεροβάθμιας Εκπαίδευσης 
(ΔΕ), ορίζεται ο βαθμός Γ και καταληκτικός βαθμός αυτών ο Α - .. 

2. Εισαγωγικός βαθμός των υπαλλήλων των Κλάδων Υποχρεωτι¬ 
κής Εκπαίδευσης, ορίζεται ο βαθμός Δ' και καταληκτικός βαθμός αυ¬ 
τών ο Γ’. 

Άρθρο 4 

Τα του διορισμού, καθηκόντων, περιορισμών, δικαιωμάτων, αστικής 
ευθύνης δοκιμαστικής υπηρεσίας, αποδοχών αδειών, νοσηλείας, τηρή- 
σεως ατομικών φακέλλων, εκθέσεων ουσιαστικών προσόντων, τοποθέ- 

τηαης, μετάταξης, μετακίνησης, απόσπασης, προαγωγών, διαθεσιμό¬ 
τητας, αργίας ηθικών αμοιβών, λύσης υπαλληλικής σχέσης, του πει¬ 
θαρχικού δικαίου και γενικά τα των μεταβολών της καταστάσεως του 
προσωπικού, διέπονται από τις εκάστοτε ισχύουσες αντίστοιχες διατά¬ 
ξεις του Κώδικα Κατάστασης Δημοτικών και Κοινοτικών Υπαλλήλων 
και των εκτελεστικών αυτού Διαταγμάτων. 

Άρθρο 5 

ι 

Ως προϊστάμενοι των Διοικητικοοικονομικών και Τεχνικών Οργανι¬ 
κών Μονάδων του Δήμου επιλέγονται αντίστοιχα Διοικητικοί και Τεχνι¬ 
κοί υπάλληλοι των Κατηγοριών ΠΕ, ΤΕ και ΔΕ με εξαίρεση τους προϊ¬ 
σταμένους των Διευθύνσεων οι οποίοι επιλέγονται μεταξύ των αυτών 
υπαλλήλων, αλλά μόνο της Κατηγορίας ΠΕ. 

Άρθρο 6 

Η κατανομή και τοποθέτηση του Προσωπικό στις Διευθύνσεις, Τμή¬ 
ματα και Γραφεία, γίνεται με απόφαση Δημάρχου. 

Άρθρο 7 

Οι αρμοδιότητες και τα αντικείμενα τωνυπηρεσιακών μονάδων, που 
οιναφέρονται παραπάνω, ορίζονται ως εξής: 

I Γραφείο Δημάρχου 

Επιμελείται της ιδιαίτερης αλληλογραφίας του Δημάρχου και της 
μετά του κοινού επικοινωνίας αυτού. Διεξάγει κάθε υπηρεσία, που του 
οιναθέτει ο Δήμαρχος και δεν ανάγεται στην αρμοδιότητα άλλης υπηρε¬ 
σίας του Δήμου. Προσδιορίζει τις ημέρες και ώρες ακροάσεως κάθε πο¬ 
λίτη, επιτροπής κ.λπ. και ενημερώνει το Δήμαρχο για τα θέματα που θα 
συζητηθούν. 

II Γραφείο Αντιδημάρχων 

Ενεργεί την ιδιαίτερη προσωπική αλληλογραφία, που λόγω αρμοδιό¬ 
τητας απευθύνεται στους Αντιδημάρχους και γενικά διεκπεραιώνει κάθε 
υπόθεση σχετική με τα αντικείμενά τους. 

III Γραφείο Νομικής Υπηρεσίας 

Ο Δικηγόρος του Δήμου τηρεί αρχείο των δικαστικών αποφάσεων, 
μαζί με τα σχετικά στοιχεία των υποθέσεων που διαχειρίζεται. Παρακο¬ 
λουθεί τους νόμους και τα διατάγματα της δημοτικής νομοθεσίας, κα¬ 
ταρτίζει τις πάσης φύσεως συμβάσεις του Δήμου και γνωμοδοτεί, για 
κάθε νομικό ζήτημα, που προκύπτει στις υπηρεσίες του Δήμου, μετά 
από σχετικό ερώτημα του Δημάρχου. Υποχρεούται να παρέχει τις υπη¬ 
ρεσίες του στο Δημοτικό Κατάστημα, καθ’ όλες τις εργάσιμες μέρες και 
ώρες, εκτός εκείνων κατά τις οποίες είναι ανάγκη να παρίσταται ενώ¬ 
πιον δικαστικών, διοικητικών ή άλλων αρχών, για υποθέσεις του Δή¬ 
μου. 

IV Γραφείο Τύπου και Δημοσίων Σχέσεων 

Ενημερώνει τους δημότες και γενικά το κοινό για τη δραστηριότητα 
της Δημοτικής Αρχής και το* επιτελούμενο έργο της. Οργανώνει συνε¬ 
ντεύξεις τύπου και φροντίζει για τη γενικότερη εξυπηρέτηση της παρο- 
χής πληροφοριών που αφορούν το Δήμο. Συντάσσει και εκδίδει ενημε¬ 
ρωτικά έντυπα εφόλων των δραστηριοτήτων του Δήμου και παρακολου¬ 
θεί τον Ημερήσιο'Τύπο. Απαντά γραπτά όπου χρειάζεται στα σχόλιά 
των Εφημερίδων, που αφορούν τη Δημοτική Αρχή και γενικά το Δήμο. 
Τηρεί φωτογραφικό Αρχείο. 

Επιμελείται για την οργάνωση γενικά τελετών, δεξιώσεων και γευ¬ 
μάτων καθώς και την έκδοση προγραμμάτων, το σημαιοστολισμό και 
φωταγώγηση κατά τις Εθνικές ή Τοπικές Εορτές. Επιμελείται επίσης, 
για τη διοργάνωση, την υποδοχή, φιλοξενία και ξενάγηση ξένων προ¬ 
σωπικοτήτων ή και ομάδων ημεδαπών και αλλοδαπών. 

Τέλος, επιμελείται όλων των διαδικασιών μεταβιβάσεως στο εξωτε¬ 
ρικό Δημοτικής Αντιπροσωπείας (Δημάρχου, Συμβούλων, Υπηρεσια¬ 
κών Παραγόντων). ■ . ' 

V Διεύθυνση Διοικητικών και Οικονομικών Υπηρεσιών 

α. Η Διεύθυνση τούτη ασκεί έλεγχο και εποπτεία στις Διοικητικές και 
Οικονομικές Υπηρεσίες του Δήμου. Παραλαμβάνει, αποσφραγίζει και 
χαρακτηρίζει την εισερχόμενη αλληλογραφία του Δήμου, εκτός από 
εκείνη που απευθύνεται στο Δήμαρχο, με την ένδειξη «προσωπική» και 
την προωθεί για πρωτοκόλληση. Τηρεί το Εμποιστευτικό Πρωτόκολλο. 
Ασκεί τις κατά νόμο ή κατ’ εξουσιοδότηση αρμοδιότητές της. 

β. Προϊστάμενοι Τμημάτων Διεύθυνσης Διοικητικών και Οικονομι¬ 
κών Υπηρεσιών 

Κατευθύνουν τα Γραφεία του Τμήματός τους, εισηγούνται τα θέματα 
της αρμοδιότητάς τους, ελέγχουν και θεωρούν όλα τα έγγραφα, κατα¬ 
στάσεις κ.λπ. των υφισταμένων τους. Μεριμνούν και είναι υπεύθυνοι για ,, 


τη σύννομη, ορθή και ταχεία διεκπέραίωση των υποθέσεων της αρμο¬ 
διότητάς τους. Εισηγούνται τη λήψη μέτρων για την εύρυθμη και ομαλή 
λειτουργία της Υπηρεσίας. Παραλαμβάνουν την «αλληλογραφία αρμο¬ 
διότητας του Τμήματός τους, μετά την πρωτοκόλληση αυτής στο γενικό 
πρωτόκολλο του Δήμου και τη διανέμουν στα οικεία γραφεία για ενέρ¬ 
γεια. Παρακολουθούν τη νομοθεσία και νομολογία που αφορά στο 
Τμήμα τους και ενημερώνουν τα γραφεία αυτού. 

1. Τμήμα Διοικητικό: 

α) Γραφείο Δημοτικού Συμβουλίου και Δημ/κής Επιτροπής: 

Επιμελείται για τη σύνταξη και έγκαιρη κοινοποίηση της Ημερήσιας 
Διάταξης των συνεδριάσεων του Δημοτικού Συμβουλίου και της Δημαρ¬ 
χιακής Επιτροπής, για- την τήρηση και καταχώρηση των πρακτικών 
και αποφάσεων των οργάνων τούτων και των αποφάσεων του Δημάρ¬ 
χου στα οικεία βιβλία. Τηρεί φακέλλους με πλήρη στοιχεία των διατελε- 
σάντων Δημάρχων - Αντιδημάρχων και Δημοτικών Συμβούλων. 

β) Γραφείο Διοικήσεως - Κοινωνικής Πρόνοιας και Νομικών Προσώ¬ 
πων του Δήμου: 

Επιμελείται για τον καθορισμό των διοικητικών ορίων του Δήμου και 
τηρεί τις σχετικές αποφάσεις. Μεριμνά για την εφαρμογή της εκλογικής 
νομοθεσίας, εκτός από την εγγραφή ή μετεγγραφή εκλογέων στους 
εκλογικούς καταλόγους. 

Φροντίζει για τη δημοσίευση ή κοινοποίηση κάθε είδους διακηρύ¬ 
ξεων, ανακοινώσεων και εγγράφων διαφόρων Αρχών. Ενεργεί για την 
εγκατάσταση ή μεταστέγαση των Υπηρεσιών του Δήμου, για την καθα¬ 
ριότητα, φρούρηση, φωτισμό, θέρμανση κ.λπ. του Δημοτικού Καταστή¬ 
ματος. Συγκεντρώνει στοιχεία που ενδιαφέρουν την Εθνική Στατιστική 
Υπηρεσία, τη Διεύθυνση Κοινωνικής Προνοίας κ.λπ. Τηρεί κατάλογο 
Αρχών, Υπηρεσιών, Οργανισμών, Συλλόγων, Σωματείων κ.λπ. της πε- 
ριοχής του Δήμου. Τηρεί αρχείο της Εφημερίδάς της Κυβερνήσεως και 
τη βιβλιοθήκη του Δήμου. Παρακολουθεί την πορεία των δικαστικών 
υποθέσεων του Δήμου σε συνεργασία με το δικηγόρο του Δήμου. Ενερ¬ 
γεί κάθε πράξη που αφορά στη Δημοτική Κοινωνική Πρόνοια και τον 
εκπολιτισμό της περιοχής. Εκτελεί κάθε εργασία που έχει σχέση με την 
εποπτεία του Δήμου στο έργο των Νομικών Προσώπων που εξαρτώνται 
απ’ αυτόν. Συγκεντρώνει στοιχεία της δραστηριότητάς τους και επιμε¬ 
λείται της διεκπεραιώσεως θεμάτων που άπτονται της αρμοδιότητας 
του Δήμου. Συνεργάζεται με τις Υπηρεσίες των Νομικών Προσώπων, 
για την οργάνωσή και επιτυχία εκδηλώσεων γενικότερου ενδιαφέρο¬ 
ντος. Παρακολουθεί και επιμελείται για την εισαγωγή στο Δημοτικό 
Συμβούλιο των εισηγήσεων ή αποφάσεων των Νομικών Προσώπων 
που υποβάλλονται σ’ αυτό, λόγω αρμοδιότητος. Μεσολαβεί για την 
αντιμετώπιση θεμάτων των Νομικών Προσώπων που απαιτούν ειδι¬ 
κούς χειρισμούς (νομικούς - τεχνικούς κ.λπ.) και προωθεί τις σχετικές 
εισηγήσεις στα ειδικά υπηρεσιακά όργανα του Δήμου. 

γ) Γραφείο Πρωτοκόλλου - Διεκπεραιώσεως και Αρχείου: 

Επιμελείται για την πρωτοκόλληση της εισερχόμενης στο Δήμο αλ¬ 
ληλογραφίας, για τη συσχέτιση και παράδοση αυτής στα οικεία Τμή¬ 
ματα και Υπηρεσίες, για τη δακτυλογράφηση, πολυγράφηση, παρα¬ 
βολή και διεκπεραίωση της εξερχομένης αλληλογραφίας και την τή¬ 
ρηση του Αρχείου του Δήμου. Είναι υπεύθυνο γιά τη διαφύλαξη της 
σφραγίδας του Δήμου, με την οποία σφραγίζει τα δημοτικά έγγραφα, 
πιστοποιητικά κ.λπ. 

δ) Γραφείο Παιδείας και Αθλητισμού: 

Το Γ ραφείο τούτο επιμελείται και διεκπεραιώνει τα θέματα, τα σχε¬ 
τικά με την Παιδεία και τον Αθλητισμό του Δήμου. 

2. Τμήμα Προσωπικού: 

α) Γραφείο Οργανικού Προσωπικού Δημ. Δικαίου: 

Το Γ ραφείο αυτό επιμελείται για την εφαρμογή όλων των Νόμων 
Διαταγμάτων και Εγκυκλίων, που αφορούν τους τακτικούς υπαλλήλους 
του Δήμου και ασκεί: 

- Τις αρμοδιότητες που απορρέουν από τον κώδικα καταστάσεως 
Δημοτικών και Κοινοτικών Υπαλλήλων. 

- Τηρεί τα μητρώα και ατομικούς φακέλλους του Οργανικού Προ¬ 
σωπικού ως και τα δελτία παρουσίας των υπαλλήλων. 

- Συντάσσει κατά Νόμο τους πίνακες αρχαιότητας των υπαλλήλων. 

- Συντάσσει τον Οργανισμό Εσωτερικής Υπηρεσίας του Δήμου. 

- Εκδίδει εγκυκλίους που ρυθμίζουν τα εσωτερικά λειτουργικά προ¬ 
βλήματα των υπηρεσιών. 

- Επιμελείται για τη συγκέντρωση όλων των απαιτουμένων στοι¬ 
χείων και ενεργεί τις απαραίτητες ενέργειες για την απονομή της συντά¬ 
ξεως στους υπαλλήλους από το Γενικό Λογιστήριο του Κράτους. γ 

- Παρακολουθεί τις μεταβολές του προσωπικού (κλιμάκια, χρονοε- 
πιδόματα, άδειες, ασθένειες, αποζημιώσεις κ.λπ.). 

- Επιμελείται για το διορισμό, πρόσληψη, τοποθέτηση, μονιμοποί¬ 
ηση, μετακίνηση, προαγωγή, μετάταξη, αναγνώριση προϋπηρεσίας, 
λύση υπαλληλικής σχέσης όλου του μόνιμου προσωπικού σύμφωνα με 
τις κείμενες διατάξεις και εντολές του Δημάρχου. 

- Μεριμνά για την έγκαιρη σύνταξη και υποβολή των εκθέσεων ου¬ 
σιαστικών προσόντων όλων των μονίμων υπαλλήλων. 

- Εφαρμόζει το Πειθαρχικό Δίκαιο που αφορά το Οργανικό Προσω¬ 
πικό, συντάσσει υπομνήματα κατά την άσκηση των ένδικων μέσων ενώ¬ 
πιον των Διοικητικών Εφετείων και του Συμβουλίου της Επικράτειας. 

- Φροντίζει για τη στελέχωση όλων των Υπηρεσιών του Δήμου με 
το απαιτούμενο προσωπικό για την εύρυθμη λειτουργία τους. 

β) Γραφείο Προσωπικού με σχέση εργασίας Ιδιωτικού Δικαίου: 

Το Γραφείο αυτό επιμελείται για την εφαρμογή των Νόμων που αφο¬ 
ρούν το με σχέση εργασίας Ιδιωτικού Δικαίου Προσωπικό γενικά και ει¬ 
δικότερα: 

- Τηρεί τα μητρώα, ατομικούς φακέλλους του προσωπικού αυτού, 
καθώς και τα δελτία παρουσίας. 

- Παρακολουθεί τις μεταβολές του με σχέση εργασίας Ιδιωτικού Δι¬ 
καίου δηλαδή, την πρόσληψη, τοποθέτηση, διαγραφή, προσμέτρηση 
υπηρεσιών, ασθένειες, άδειες, αποζημιώσεις κ.λπ. 

- Συντάσσει σε συνεργασία με το Νομικό Συμβούλιο τις συμβάσεις 
έργου για το. προσωπικό ορισμένου χρόνου. 

- Ασχολείται με τη μελέτη και εφαρμογή των συλλογικών συμβά¬ 
σεων εργασίας και δίνει κάθε αναγκαία πληροφορία για τη σωστή εφαρ¬ 
μογή τους. 

- Παρακολουθεί και εφαρμόζει το Πειθαρχικό Δίκαιο που κάθε φορά 
ισχύει για το ως άνω προσωπικό. 

3. Τμήμα Δημοτικής Κατάστασης: 

α) Γραφείο Δημοτολογίου: 

Επιμελείται για την κατάρτιση, τήρηση και ενημέρωση του Δημοτο¬ 
λογίου και την έκδοση των σχετικών πιστοποιητικών προσωπικής και 
οικογενειακής καταστάσεως των δημοτών. Τηρεί το βιβλίο και Αρχείο 
επιτίμων δημοτών του Δήμου. 

β) Γραφείο Μ. Αρρένων - Στρατολογίας και Εκλογικών Βιβλιαρίων: 

Επιμελείται για την κατάρτιση, τήρηση και ενημέρωση των μη¬ 
τρώων αρρένων και για την έκδοση των σχετικών με την αρμοδιότητά 
του πιστοποιητικών. Ενεργεί κάθε πράξη που προβλέπεται από το νόμο 
«περί στρατιωτικών εισφορών και ναυλώσεων». Τηρεί τα μητρώα απο- 
γραφής κτηνών και τους πίνακες ταξινομήσεως οχημάτων. Μεριμνά 
για την ενημέρωση των υποχρέων να παρουσιαστούν στα Συμβούλια 
Επιλογής και το Στράτευμα, συντάσσει τους στρατολογικούς πίνακες 
και γενικά εκτελεί κάθε πράξη που έχει σχέση με στρατολογικά θέματα. 
Είναι αρμόδιο και υπεύθυνο, για την παραλαβή αιτήσεων εγγραφής ή 
μετεγγραφής ενδιαφερομένων στους καταλόγους εκλογικών βιβλιαρίων 
του Δήμου. 

γ) Γραφείο Πολιτικών Γάμων: , 

Το Γραφείο τούτο φροντίζει για την παραλαβή και έλεγχο των δι- 
καιολογητικών που απαιτούνται για την τέλεση των πολιτικών γάμων. 
Εκδίδει τις άδειες γάμων, τηρεί το ευρετήριο και το αρχείο των δικαιο- 
λογητικών και φροντίζει για τις γαμήλιες τελετές κ.λπ. πολιτικών γά¬ 
μων, σύμφωνα με τις διατάξεις του Ν. 1250/82 και του Π.Δ. 391 /82. 

4. Τμήμα Δημοτικών Προσόδων και Προμηθειών 

α) Γραφείο βεβαιώσεως και εισπράξεως εσόδων: 

Επιμελείται για τη συγκέντρωση και έλεγχο των φορολογικών στοι¬ 
χείων και για την έγκαιρη βεβαίωση και είσπραξη όλων των φόρων, τε¬ 
λών, δικαιωμάτων, εισφορών κ.λπ. του Δήμου. Διεξάγει κάθε προπαρα¬ 
σκευαστική εργασία για την επίλυση των φορολογικών διαφορών και 
αμφισβητήσεων μεταξύ Δήμου και φορολογουμένων του. Εκτελεί κάθε 
εργασία που έχει σχέση με τη βεβαίωση και είσπραξη των εσόδων του 
Δήμου. 

β) Γραφείο Προμηθειών - Περιουσίας και Αποθήκης Υλικού: 

Επιμελείται για την κατάρτιση και τήρηση του κτηματολογίου των 
οικινήτων του Δήμου, για την περιφρούρηση, εκμίσθωση καί εκμετάλ¬ 
λευση των κτημάτων και εγκαταστάσεων αυτού και για την τήρηση αρ¬ 
χείου των κληροδοτημάτων του. Επιμελείται για την προμήθεια, δια¬ 
χείριση και διαφύλαξη του πάσης φύσεως υλικού του Δήμου. 

5. Τμήμα Λογιστηρίου: 

α) Γραφείο Προϋπολογισμού : Εκκαθαρίσεως και Εντολής Δαπανών: 


Επιμελείται για την κατάρτιση του προϋπολογισμού εσόδων και εξό¬ 
δων του Δήμου. Παρακολουθεί την πορεία εκτελέσεως του προϋπολογι¬ 
σμού και εισηγείται την αναμόρφωσή του, όταν υπάρχει ανάγκη. Επιμε¬ 
λείται για την εκκαθάριση κάθε δαπάνης του Δήμου, κατά τις διατάξεις 
των άρθρων 20, 21 και 22 του από 17.5.1959 Β.Δ. (ΦΕΚ 114/Α/ 
1959) και μετά από έλεγχο των δικαιολογητικών εκδίδει τα χρηματικά 
εντάλματα πληρωμής, τα οποία υπογράφουν ο Προϊστάμενος Λογιστι¬ 
κής Υπηρεσίας και ο Δήμαρχος, σύμφωνα με τις διατάξεις του άρθρου 
23 παρ. 2 του αυτού Β.Δ/τος. Είναι υπεύθυνο για τη νομιμότητα και 
πληρότητα των δικαιολογητικών και λοιπών παραστατικών στοιχείων 
των χρηματικών ενταλμάτων πληρωμής. Μεριμνά για την απόδοση λο¬ 
γαριασμού επί δαπανών κατά τις κείμενες διατάξεις και συντάσσει τον 
οικονομικό απολογισμό του Δήμου. Παρακολουθεί τα δάνεια του Δήμου 
καί εκτελεί κάθε εργασία για τη σύναψη και εξόφληση αυτών. Μεριμνά 
για την απόδοση των υποχρεωτικών εισφορών του Δήμου και τηρεί τα 
προβλεπόμενα από το νόμο βιβλία. Ενεργεί κάθε πράξη που ανάγεται 
στην αρμοδιότητά του βάσει της κείμενης νομοθεσίας. 

β) Γραφείο Μισθοδοσίας 'και Ασφαλίσεως Προσωπικού: 

Συντάσσει τις μισθοδοτικές καταστάσεις του πάσης φύσεως προσωπι¬ 
κού του Δήμου (τακτικού, έκτακτου και εποχιακά απασχολουμένου), 
βάσει των παραστατικών στοιχείων που παραλαμβάνει από τα αρμόδια 
γραφεία Προσωπικού, και τις οποίες υπογράφει ο Προϊστάμενος του Λο¬ 
γιστηρίου. Οι μισθοδοτικές καταστάσεις υπογράφονται και από τον 
Προϊστάμενο του Τμήματος Προσωπικού, που είναι αποκλειστικά αρ¬ 
μόδιος και υπεύθυνος, για τη βεβαίωση της κανονικής υπηρεσίας των 
μισθοδοτουμένων, καθώς και των λοιπών στις καταστάσεις αναφερομέ- 
νων στοιχείων, βάσει των οποίων εκκαθαρίζεται ο μισθός των υπαλλή¬ 
λων, ενώ οι μισθοδοτικές καταστάσεις του προσωπικού των Υπηρεσιών 
Καθαριότητος - Κινήσεως - Κήπων και Παιδικών Χαρών υπογράφο¬ 
νται εκτός από τον Προϊστάμενο του Τμήματος Προσωπικού και από 
τον Προϊστάμενο του Τμήματος στο οποίο υπηρετεί, υπεύθυνο για τη βε¬ 
βαίωση της εργασίας τούτου. 

Μεριμνά για την τακτική και έγκαιρη πληρωμή των πάσης φύσεως 
αποδοχών όλων των μισθωτών του Δήμου. Διεκπεραιώνει όλη τη διαδι¬ 
κασία παρακρατήσεως και αποδόσεως των υπέρ τρίτων κρατήσεων και 
ασφαλιστικών εισφορών επί της μισθοδοσίας του πάσης φύσεως προσω¬ 
πικού (τακτικού, έκτακτου και εποχιακά απασχολουμένου), της προμή¬ 
θειας και έπικολλήσεως των σχετικών ενσήμων στα ασφαλιστικά βι-' 
βλιάριά του και γενικά εκτελεί κάθε εργασία που έχει σχέση με την 
ασφάλιση όλων των μισθωτών του Δήμου. Επιμελείται της παρακρατή¬ 
σεως και αποδόσεως των προστίμων που επιβάλλονται στο προσωπικό. 

VI Διεύθυνση Τεχνικών Υπηρεσιών 

α. Η Διεύθυνση τούτη ασκεί έλεγχο και εποπτεία στις Τεχνικές Υπη¬ 
ρεσίες του Δήμου. 

Παραλαμβάνει την αλληλογραφία αρμοδιότητας της Τεχνικής Υπη¬ 
ρεσίας και διανέμει αυτή στα Τμήματα και Γραφεία. Ασκεί τις κατά 
νόμο ή κατ’ εξουσιοδότηση αρμοδιότητές της. 

β. Προϊστάμενοι Τμημάτων 

Κατευθύνουν τα Γ ραφεία του Τμήματός τους, εισηγούνται τα θέματα 
της άρμοδιότητάς τους, ελέγχου και θεωρούν όλα τα έγγραφα, κατα¬ 
στάσεις κ.λπ. των υφισταμένων τους. Μεριμνούν και είναι υπεύθυνοι για 
τη σύννομη, ορθή και ταχεία διεκπεραίωση των υποθέσεων της αρμο- 
διότητάς τους. Εισηγούνται τη λήψη μέτρων για την εύρυθμη και ομαλή 
λειτουργία της Υπηρεσίας. Παραλαμβάνουν την «αλληλογραφία αρμο¬ 
διότητας του Τμήματός τους, μετά την πρωτοκόλληση αυτής στο γενικό 
πρωτόκολλο του Δήμου και τη διανέμουν στα οικεία γραφεία για ενέρ¬ 
γεια. Παρακολουθούν τη νομοθεσία και νομολογία που αφορά το Τμήμα 
τους και ενημερώνουν τα γραφεία αυτού. 

1. Τμήμα Μελετών και Δημοπρατήσεως Έργων και Προμηθειών - 
Κατασκευών, Συντηρήσεως και Παραλαβής Έργων (οδοποΐας - αποχέ¬ 
τευσης - πρασίνου κ.λπ.). * 

ά. Γ ραφείο Προγραμματισμού - Μελετών και Δημοπρατήσεως Έρ¬ 
γων και Προμηθειών. 

Επιμελείται για την κατάρτιση του Τεχνικού Προγράμματος, τη σύ¬ 
νταξη των μελετών έργων και προμηθειών, τον καθορισμό των όρων 
και της δημοπρατήσεώς τους. Ενεργεί,τις αιτήσεις των Κοινωφελών 
Οργανισμών, για τη χορήγηση αδειών τομής οδοστρώματος και πεζο¬ 
δρομίων και μεριμνά για την πλήρη και έντεχνη αποκατάσταση των τυ¬ 
χόν ζημιών. Παρακολουθεί, συνεργαζόμενο με το Γραφείο Εσόδων και 
το Γραφείο κατασκευής Έργων, τις άδειες καταλήψεως πεζοδρομίων 
και οδοστρωμάτων με υλικά και ικριώματα, που χορηγεί ο Δήμος για 
την (ανέγερση οικοδομών, από πλευράς προκλήσεως ζημιών στις στρώ- 

σεις των πεζοδρομίων, κρασπεδορείθρων και καταστρωμάτων οδών και 
ενημερώνει τα Γραφεία αυτά για κάθε περίπτωση, με εκτίμηση της δα¬ 
πάνης αποκαταστάσεως για την επιβολή των νομίμων κυρώσεων. Με¬ 
ριμνά για την κατασκευή και επισκευή - συντήρηση των πεζοδρομίων 
από τους υπόχρεους. 

β. Γραφείο Κατασκευής και Παραλαβής Έργων (οδοποιίας - αποχέ¬ 
τευσης - πρασίνου κ.λπ.). 

Το Γραφείο τούτο ενεργεί κάθε πράξη που αφορά στην εκτέλεση, επί¬ 
βλεψη και παραλαβή των Τεχνικών Έργων γενικά (οδοποιίας - αποχέ¬ 
τευσης - πρασίνου κ.λπ.). Επιμελείται της προσλήψεως του αναγκαίου 
εκάστοτε προσωπικού για την, με αυτεπιστασία, εκτέλεση έργων του 
Δήμου. 

γ. Γραφείο Επισκευής και Συντήρηση Κτηριακών κ.λπ. Εγκαταστά¬ 
σεων (Δημοτικών, Σχολικών, Αθλητικών, Πρασίνου κ.λπ.). 

Επιμελείται των επισκευών και συντήρησης των κτηριακών και λοι¬ 
πών εγκαταστάσεων (Δημοτικών, Σχολικών, Αθλητικών, Παιδικών 
Χαρών, Πρασίνου, Ύδρευσης κ.λπ.), καθώς και των Αιθουσών των Νο¬ 
μικών Προσώπων του Δήμου. Είναι πάντοτε ενήμερο, σε συνεργασία με 
το Γραφείο Παιδείας του Δήμου και με τις Σχολικές Επιτροπές, για την 
κατάσταση των Σχολικών Κτηρίων, έτσι ώστε πάντοτε αυτά να βρίσκο¬ 
νται σε καλή κατάσταση λειτουργικότητας. Παρακολουθεί το πάσης φύ- 
σεως εργατοτεχνικό προσωπικό (τεχνίτες - εργάτες έργων, υδραυλικούς 
ελαιοχρωματιστές, κηπουρούς κ.λπ.), επιμελείται της προσλήψεως του 
αναγκαίου πρόσθετου προσωπικού για την εκτέλεση των έργων συντη- 
ρήσεως των κτηριακών και λοιπών εγκαταστάσεων με αυτεπιστασία 
και παρέχει έγκαιρα τ’ απαραίτητα στοιχεία στο Τμήμα Προσωπικού, 
για την αντιμετώπιση κάθε θέματος που αφορά το πιο πάνω προσω¬ 
πικό. 

3. Τμήμα Αποχέτευσης - Αναλογισμού και χρέωσης δαπανών έργου, 
α. Γ ραφείο Αποχέτευσης - Αναλογισμού και χρέωσης δαπανών αγω¬ 
γών αποχέτευσης. 

Το Γραφείο τούτο είναι αρμόδιο για τον έλεγχο και διαπίστωση πα¬ 
ράνομων εξωτερικών διακλαδώσεων και συνδέσεων με το αποχετευτικό 
δίκτυο ακαθάρτων κ.λπ. Γενικά ενεργεί κάθε πράξη και εκτελεί κάθε ερ¬ 
γασία, που ανάγεται στην αρμοδιότητά του βάσει της κείμενης νομοθε¬ 
σίας και που αφορά στην αποχέτευση. Επίσης είναι αρμόδιο για τον 
προσδιορισμό, την οριστική εκκαθάριση και χρέωαη των δαπανών κα¬ 
τασκευής των, προς σύνδεση των ακινήτων, εξωτερικών διακλαδώσεων 
και αγωγών του δικτύου αποχέτευσης ακαθάρτων κατά τα οριζόμενα 
στο Ν. 1068/80. Για τη σύνταξη σχετικών εκθέσεων, προς απόδοση 
στην Ε.ΥΔ.Α.Π. της αναλογούσας δαπάνης (22%) από την κατασκευή 
αγωγών αποχετευτικού δικτύου ακαθάρτων και προς απόδοση από την 
Ε.ΥΔ.Α.Π. στο Δήμο του αναλογούντος τέλους συνδέσεως (10%) άρ¬ 
θρου 13 (παρ. 3β και 5 αντίστοιχα) του Ν. 1068/80 και για τη χορή¬ 
γηση βεβαιώσεων περί εξοφλήσεως της αναλογούσης δαπάνης κατα¬ 
σκευής του δικτύου αποχέτευσης. 

β. Γραφείο Αναλογισμού και Χρέωσης δαπανών κατασκευής κρα¬ 
σπεδορείθρων και πεζοδρομίων. 

Το Γ ραφείο αυτό είναι αρμόδιο για τον αναλογισμό και χρέωση κατά 
τις κείμενες διατάξεις, των δαπανών κατασκευής κρασπεδορείθρων και 
πεζοδρομίων, για τη σύνταξη και κύρωση των σχετικών πινάκων κ.λπ. 

4. Τμήμα Σχεδίου Πόλεως - Περιβάλλοντος, 
α. Γραφείο Σχεδίου Πόλεως και Πολεοδομίας. 

Ενεργεί κάθε πράξη που έχει σχέση με την επέκταση, τροποποίηση ή 
εφαρμογή του ρυμοτομικού σχεδίου και με το υψομετρικό δίκτυο του 
Δήμου. Μεριμνά για την ονοματοθεσία των οδών, πλατειών και αρίθ¬ 
μηση των οικοδομών. Τηρεί αρχείο του εγκεκριμένου σχεδίου πόλεως, 
του υψομετρικού δικτύου και της ονοματοθεσίας των οδών και πλα¬ 
τειών. 

Φροντίζει για την εκτέλεση κάθε τοπογραφικής εργασίας και κτημα- 
τογραφικής αποτυπώαεως, που έχει σχέση με τη μελέτη, κατασκευή ή 
συντήρηση των τεχνικών έργων, ή την επέκταση ή τροποποίηση του ρυ¬ 
μοτομικού σχεδίου, τον καταρτισμό ή τροποποίηση του υψομετρικού δι¬ 
κτύου, τη σύνταξη κτηματογραφικών διαγραμμάτων της ακινήτου πε¬ 
ριουσίας του Δήμου κ.λπ. 
β) Γραφείο Περιβάλλοντος: 

Φροντίζει για την προστασία του περιβάλλοντος από την ρύπανση και 
τη μόλυνση. Εισηγείται μέτρα, για την αποφυγή τη ρύπανσης και την 
καταστολή των αιτιών που την προκαλούν. Αναλαμβάνει εκστρατεία 
διαφώτισης των δημοτών, πάνω σε περιβαλλοντικά προβλήματα. 

Επίσης, στην αρμοδιότητα του Γραφείου τούτου ανάγονται και όλα 
τα θέματα, που αφορούν στο κυκλοφοριακό, στη στάθμευση, στις συ¬ 
γκοινωνίες, στη χρήση γης κ.λπ. 


4. Τμήμα Καθαριότητος - Ηλεκτροφωτισμού - Συντηρήσεως Τρο¬ 
χαίου Υλικού. 1 

α) Γραφείο Καθαριότητος: 

Οργανώνει τη συγκέντρωση και αποκομιδή των απορριμμάτων, κα¬ 
θορίζει τα δρομολόγια των απορριμματοφόρων αυτοκινήτων, συγκροτεί 
τα συνεργεία επανδρώσεως αυτού και εποπτεύει τη σωστή λειτουργία 
του. Επιμελείται του καθαρισμού των κοινοχρήστων και ακαλύπτων γε¬ 
νικά χώρων, και των χώρων Λαϊκών Αγορών αμέσως μετά την απο¬ 
χώρηση αυτών. Παρακολουθεί και εποπτεύει την εργασία του εργατοτε- 
χνικού προσωπικού Καθαριότητας και παρέχει έγκαιρα τα απαραίτητα 
στοιχεία στο Τμήμα Προσωπικού για την αντιμετώπιση κάθε θέματος 
που αφορά το προσωπικό αυτό (μισθοδοσίας κ.λπ.). Επιμελείται για την 
απολύμανση οποιοσδήποτε χώρου, εφόσον δημιουργηθεί τέτοια υποχρέ¬ 
ωση του Δήμου. Συνεργάζεται με το Γραφείο Δημοσίων Σχέσεων, για 
το στολισμό και την εκτέλεση των απαραιτήτων εργασιών κατά τις τελε¬ 
τές και άλλες εκδηλώσεις τδυ Δήμου. 

Επίσης ενεργεί για την ίδρυση, καλή λειτουργία και ασφάλεια των 
παιδικών χαρών, η καθαριότητα των οποίων γίνεται από τις εκάστοτε 
υπηρετούντες εργάτες - φύλακες παιδικών χαρών, 
β) Γραφείο Ηλεκτροφωτισμού: 

Ενεργεί κάθε πράξη που έχει σχέση με τον ηλεκτροφωτισμό του Δή¬ 
μου, τη συντήρηση και καλή λειτουργία τούτου, την αλλαγή λαμπτήρων 
φωτιστικών σωμάτων, την τοποθέτηση γιρλαντών, μεγαφώνων κ.λπ. 
γ) Γ ραφείο Κινήσεως - Επισκευής και Συντήρησης Τροχαίου Υλικού. 
Το Γραφείο αυτό μεριμνά για την επισκευή και συντήρηση όλου του 
τροχαίου υλικού του Δήμου. Φροντίζει ώστε αν πάσα στιγμή το διατιθέ¬ 
μενο τροχαίο υλικό (αυτοκίνητα, μηχανήματα κ.λπ.) στις διάφορες 
Υπηρεσίες του Δήμου, να είναι σε άριστη κατάσταση, για την ομαλή και 
εύρυθμη λειτουργία τους. Επισημαίνει τυχόν βλάβες του τροχαίου υλι¬ 
κού, που προέρχονται από κακή χρήση των χειριστών (οδηγών κ.λπ.) 
και αναφέρει στον Προϊστάμενο του Τμήματος. 

Τηρείς καρτέλλες για κάθε αυτοκίνητο ή μηχάνημα, στις οποίες ση¬ 
μειώνει όλες τις επισκευές και τα ανταλλακτικά που τοποθετούνται στο 
καθένα. 

Τέλος ενεργεί κάθε πράξη που αφορά στην κίνηση, επισκευή και συ¬ 
ντήρηση του τροχαίου υλικού και τηρεί τα προβλεπόμενα από το νόμο 
βιβλία. 

Άρθρο 8 

Την αρμοδιότητα σε αντικείμενα που δεν κατονομάζονται στον παρό¬ 
ντα Οργανισμό, καθορίζει ο Δήμαρχος με απόφασή του. 

Η παρούσα να δημοσιευθεΐ στην Εφημερίδα της Κυβερνήσεως. 

Αθήνα, 13 Μαίου 1991 

' Ο Νομάρχης 

ΓΙΑΝΝΗΣ ΕΜ. ΑΓΓΕΛΙΔΑΚΗΣ 

- 4 - 

* 

Αριθ. Α. 5249 

Σύσταση Νομικού Προσώπου στο Δήμο Κρανιδίου Ν. Αργολίδας με την 
επωνυμία «Σχολική Επιτροπή Γυμνασίου - Λυκείου - ΤΕΛ Δήμου 
Κρανιδίου». 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του άρθρου 5 του Ν. 1894/90 «Για την Ακαδημία 
Αθηνών και άλλες εκπαιδευτικές διατάξεις». 

2. Τις διατάξεις του άρθρου 187 του Δημοτικού και Κοινοτικού Κώ¬ 
δικα (Π.Δ. 323/89) και 

3. Την 29/1991 απόφαση του Δημοτικού Συμβουλίου, αποφασί¬ 
ζουμε: 

1. Συνιστούμε στο Κρανίδιο Νομού Αργολίδας ίδιο Νομικό Πρόσωπο 

με την επωνυμία «Σχολική Επιτροπή Γυμνασίου - Λυκείου - ΤΕΛ Δή¬ 
μου Κρανιδίου». * ί ;. . 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αναλωσίμων υλικών κ.λπ. του σχολείου τούτου. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

- Η εκμετάλλευση των κυλικείων με ανάθεση της λειτουργίας τους 
σε ιδιώτες, ύστερα από Δημόσιο Πλειοδοτικό Διαγωνισμό, εφόσον οι μα¬ 
θητές των σχολείων υπερβαίνουν ορισμένο αριθμό, που ορίζεται με από¬ 
φαση του Υπουργού Εθνικής Παιδείας και Θρησκευμάτων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων των μέτρων που κρϊνονται ανα¬ 
γκαία για τη στήριξη της διοικητικής λειτουργίας της σχολικής μονά¬ 
δας. 

3. Το Νομικό Πρόσωπο διοικείται από 1 Ιμελές Διοικητικό Συμβού¬ 
λιο, αποτελούμενο από: 

α) Τον εκάστοτε Δήμαρχο του Δήμου, ως Πρόεδρο. 

β) Ένα δημοτικό Σύμβουλο που ορίζεται από το Δημοτικό Συμβού¬ 
λιο. 

γ) Τους εκάστοτε Διευθυντές των Σχολείων Γυμνασίου - Λυκείου και 
ΤΕΛ. 

δ) Από έναν εκπρόσωπο του συλλόγου γονέων και κηδεμόνων των 
μαθητών των σχολείων Γυμνασίου - Λυκείου και ΤΕΛ. 

ε) Από έναν εκπρόσωπο των μαθητικών Κοινοτήτων των σχολείων 
Γυμνασίου - Λυκείου και ΤΕΛ. 

4. Η θητεία των μελών του Διοικητικού Συμβουλίου ακολουθεί τη 
δημοτική περίοδο. 

Η θητεία του πρώτου Διοικητικού Συμβουλίου λήγει με τη λήξη της 
παρούσας δημοτικής περιόδου. 

Το Διοικητικό Συμβούλιο που συγκροτείται με απόφαση του Δημοτι¬ 
κού Συμβουλίου, εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 

α) Ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Ναύπλιο, 2 Απριλίου 1991 

Η Νομάρχης 
ΑΛ. ΒΑΚΑΛΟΓΛΟΪ 

- ♦- 

Αριθ. 7144 (7) 

Ψήφιση Οργανισμού Εσωτερικής Υπηρεσίας του Πολιτιστικού Οργανι- 
* σμού του Δήμου Τρικκαίων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του άρθρου 26 του Ν. 1832/89, το οποίο αντικατέ¬ 
στησε το άρθρο 12 του Ν. 1188/81. 

2. Τις διατάξεις του Ν. 1586/86. 

3. Την αριθμ. 14/91 απόφαση του Δ.Σ. του Πολιτιστικού Οργανι- 
μού του Δήμου Τρικκαίων και την αριθμ. 38/91 απόφαση του Δημοτι¬ 
κού Συμβουλίου του Δήμου Τρικκαίων. 

4. Την αριθμ. 9/91 γνωμοδότηση του Υπηρεσιακού Συμβουλίου 
Προσωπικού Ο.Τ.Α. της Νομαρχίας Τρικάλων. 

5. Το αριθμ. 247/91 έγγραφο του Πολιτιστικού Οργανισμού του 
Δήμου Τρικκαίων, σχετικά με την ύπαρξη της οικονομικής δυνατότητας 
για το σκοπό αυτό, αποφασίζουμε: 

Εγκρίνουμε την αριθμ. 14/91 απόφαση του Δ.Σ. του Πολιτιστικού 
Οργανισμού του Δήμου Τρικκαίων, με την οποία ψηφίζεται ο Οργανι¬ 
σμός Εσωτερικής Υπηρεσίας αυτού, όπως αυτή εγκρίθηκε με την αριθμ. 
38/91 απόφαση του Δημοτικού Συμβουλίου του Δήμου Τρικκαίων και 
την αριθμ. 9/91 γνωμοδότηση του Υπηρεσιακού Συμβουλίου Προσω¬ 
πικού Ο.Τ.Α. της Νομαρχίας Τρικάλων. 


Η απόφαση αυτή να δημοσιευθεί στην Εφημερίδα της Κυβερνήσεως. 

Τρίκαλα, 23 Απριλίου 1991 

Ο Νομάρχης 
ΝΙΚ. ΒΑΤΑΛΗΣ 

- ♦ - 

Αριθ. 6962 (8) 

Ψήφιση και προσαρμογή του ΟΕΥ της Κοινότητας Προδρόμου Ν. Τρι¬ 
κάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του άρθρου 12 του Ν. 1188/81 και του άρθρου 26 
Ν. 1832/89. 

2. Τις διατάξεις των άρθρων 1, 4, 9 και 15 του Ν. 1586/86. 

. 3. Την αριθμ. 85/90 απόφαση του Κ.Σ. Προδρόμου, με την οποία 
ψηφίζεται και προσαρμόζεται ο ΟΕΥ της Κοινότητας στις διατάξεις του 
Ν. 1586/86. 

4. Την αριθμ. 3/91 γνωμοδότηση του Υπηρεσιακού Συμβουλίου 
Προσωπικού ΟΤΑ της Νομαρχίας Τρικάλων, αποφασίζουμε: 

Εγκρίνουμε την αριθμ. 85/90 απόφαση του Κ.Σ. Προδρόμου, με την 
οποία ψηφίζεται και προσαρμόζεται ο ΟΕΥ αυτής στις διατάξεις του Ν. 
1586/86 και ο οποίος έχει την ακόλουθη υπηρεσιακή διάρθρωση. 

I. ΚΑΤΗΓΟΡΙΑ ΔΕ 

α. Κλάδος ΔΕΙ Διοικητικός 

Μία (1) θέση Γραμματέα με βαθμούς Γ-Α. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίκαλα, 23 Απριλίου 1991 

Ο Νομάρχης 
ΝΙΚ. ΒΑΤΑΛΗΣ 

- ♦ -- 

Αριθ. ΕΣ 4985 (9) 

Τροποποίηση της ΕΣ ,11128/30.8.89 απόφασης Νομ. Φλώρινας με 
θέμα «Σύσταση Ν.Π.Δ.Δ. με την επωνυμία «Σχολική Επιτροπή Νη¬ 
πιαγωγείου, Δημοτικού και Γυμνασίου Λεχόβου». 

Ο ΝΟΜΑΡΧΗΣ ΦΛΩΡΙΝΗΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 «Δημοτικός και 
Κοινοτικός Κώδικας». 

2. Τις διατάξεις του άρθρου 5 του Ν. 1894/90 «Για την Ακαδημία 
Αθηνών και άλλες εκπαιδευτικές διατάξεις» (ΦΕΚ 110 Α'). 

3. Την αριθμ. ΕΣ 11128/30.8.89 (ΦΕΚ 675/89/Β - ) απόφασή 
μας που αφορά σύσταση Ν.Π.Δ.Δ. με την επωνυμία «Σχολική Επιτροπή 
Νηπιαγωγείου, Δημοτικού και Γυμνασίου Λεχόβου» στην Κοινότητα 
Λεχόβου. 

4. Την αριθμ. 16/91 απόφαση Κ.Σ. Λεχόβου, αποφασίζουμε: 
Τροποποιούμε την αριθμ. ΕΣ 11128/30.8.89 απόφασή μας που 

αφορά σύσταση Ν.Π.Δ.Δ. με την επωνυμία «Σχολική Επιτροπή Νηπια¬ 
γωγείου, Δημοτικού και Γ υμνασίου Λεχόβου» στην Κοινότητα Λεχόβου 
ως προς την παρ. 3 αυτής η οποία αντικαθίσταται ως εξής: 

3. Το νομικό πρόσωπο διοικείται από εννεαμελές διοικητικό συμβού¬ 
λιο αποτελούμενο από τους: 

α. Εκάστοτε Πρόεδρο της Κοινότητας ως Πρόεδρο, 
β. Έναν (1) Κοινοτικό Σύμβουλο, που ορίζεται με απόφαση του Κοι¬ 
νοτικού Συμβουλίου. 

γ. Εκάστοτε Διευθυντή του Νηπιαγωγείου, 
δ. Εκάστοτε Διευθυντή του Δημοτικού Σχολείου, 
ε. Εκάστοτε Διευθυντή του Γυμνασίου. 

στ. Έναν εκπρόσωπο του Συλλόγου Γονέων και Κηδεμόνων των μα¬ 
θητών του Δημοτικού Σχολείου. 

ζ. Έναν εκπρόσωπο του Συλλόγου Γονέων και Κηδεμόνων των μα¬ 
θητών του Γυμνασίου. 

η. Έναν εκπρόσωπο των μαθητικών κοινοτήτων. 

θ. Έναν εκπρόσωπο του Πολιτιστικού Μορφωτικού Συλλόγου. 

' ' ! ·Ίι· .■-· 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα να δημοσιευθεί στην Εφημερίδα της Κυβερνήσεως. 

Φλώρινα, 3 Μαΐου 1991 

Ο Νομάρχης κ.α.α. 

Ο Διευθυντής 

ΑΓ. ΑΣΗΜΑΚΟΠΟΤΛΟΣ 

-♦- 

Αριθ. ΕΣ 5148 (10) 

Σύσταση Νομικού Προσώπου Δημοσίου Δικαίου στην Κοινότητα Πρώ¬ 
της Ν. Φλώρινας με την επωνυμία «Κοινοτική Σχολική Επιτροπή 

Δημοτικού».. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του άρθρου 187 του ΠΑ'323/89 «Δημοτικός και 
Κοινοτικός Κώδικας». 

2. Τις διατάξεις του άρθρου 5 του Ν. 1894/90 «Για την Ακαδημία 
Αθηνών και άλλες εκπαιδευτικές διατάξεις» (ΦΕΚ 110 Α'). 

3. Την αριθ. 10/1991 απόφαση του Κοινοτικού Συμβουλίου Πρώ¬ 
της, αποφασίζουμε: α 

1. Συνιστούμε νομικό πρόσωπο δημοσίου δικαίου με την επωνυμία 

«Σχολική Επιτροπή Δημοτικού» στην Κοινότητα Πρώτης του Νομού 
Φλώρινας. · 

2. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β. Η εκτέλεση μικρών έργων για επισκευή και συντήρηση των διδα¬ 
κτηρίων. 

γ. Η αποκατάσταση φθορών και ζημιών των επίπλων, εξοπλισμού 
και γενικά των· διδακτηριακών εγκαταστάσεων. 

δ. Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 


τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από πενταμελές Διοικητικό Συμ¬ 
βούλιο, αποτελούμενο από τους: 

α. Εκάστοτε Πρόεδρο της Κοινότητας, ως Πρόεδρο. 

β. Δύο (2) Κοινοτικούς Συμβούλους που ορίζονται με απόφαση του 
Κοινοτικού Συμβουλίου, 

γ. Εκάστοτε Διευθυντή του Δημοτικού Σχολείου. 

δ. Εκπρόσωπο του συλλόγου γονέων και κηδεμόνων. 

4. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί τη κοι¬ 
νοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 

α. Ετήσια επιχορήγηση της Κοινότητας. 

- β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. · 

ε. Πρόσοδοι από την περιουσία του. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Φλώρινα, 3 Μαΐου 1991 

Ο Νομάρχης κ.α.α. 

Ο Διευθυντής 

ΑΓΓ. ΑΣΗΜΑΚΟΠΟΤΛΟΣ 









ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



